Protokoll nummer 11, 2020  
Styremøte i NBfU region Nord lørdag 08. september.

Sted: zoomstyremøte.

Tilstede: Katrin Hasselberg, Lena Gimse, Tanita Thomassen, Dennis Thomassen, Andrea Bruun Eivik, Synne Sandtrøen.

Møtestart: 18:00

Sak 47.20 Lokale arrangement

Katrin lurer på om vi skal prøve å gjennomføre ett i 2020. Det vil ikke bli flere en ett lokalt arrangement i hvert fylke som vi tidligere har snakket om. Katrin og Mariam har prøvd å få til noe i Bodø, men det var ingen påmeldte den gang.   
Noen søknadsfrister for å søke om midler er gått ut, men Lena sier det er mulig fylkeslagene kan støtte oss i å få gjennomført lokale arrangement. Styret diskuterer hvor det kan være lurest å arrangere. Vi har mange medlemmer i Tromsø, så dette er en fin plass å ha Troms sitt lokale arrangement. I Finnmark er det lange strekninger, der medlemmene er spredd. Vi ønsker at så mange som mulig kan delta, så alle i fylket vil bli invitert til det lokale arrangementet. Vi vil også tilby transport og overnatting til de som har lang reisetid. Vi kommer til å arrangere i byene der vi har en del medlemmer.

Det diskuteres om vi skal høre med Nordland om å ha samarbeid med fylkeslaget siden de skal ha ett arrangement for de under 26 år.

Vedtak: Vi skal spørre noen av våre aktive medlemmer i Troms om de ønsker å være med og planlegge og gjennomføre ett lokalt arrangement i Tromsø. Katrin og Lena skal prøve å få til noe lokalt i Bodø.   
Synne og Tanita prøver å få til ett lokalt arrangement i Alta.

Katrin snakker med Nordland fylkeslag om ett samarbeid om deres prosjekt.   
De lokale arrangementene bør være gjennomført før årsmøte 2021.

Sak 48.20 Julebord eller annet arrangement

Styre diskuterer at det nok ikke blir noe julebord. Det foreslås at vi kan legge det lenger mot våren/sommer og da ha kurs i praktiske ferdigheter. Siden det er veldig individuelt hva folk kan fra før kan vi ha forskjellige «stasjoner» som for eksempel gressklipping, snekring, skifte lyspære osv. Styre diskuterer om praktisk ferdighetskurset blir en erstatning for sommertur, siden det kan bli mye å arrangere på kort tid. Vi tenker det kan passe fint å ha kurset i praktiske ferdigheter i mai/juni. Det foreslås at vi kan invitere de andre regionene til å delta, men at det skal være første prioritet for nord sine medlemmer.

Vedtak: Julebordet utgår.  
Lena, Synne, Dennis og Katrin sitter i arrangement komiteen for praktisk ferdighetskurs.

Sak 49.20 Årsmøte 2021

Årsmøtet er tenkt mars/april. Styret diskuterer hvor årsmøtet skal være og hvor stort vi skal ha det i år. Det snakkes om vi skal bruke planene vi hadde for årsmøtet 2020. Vi ser også at det kan lønne seg å ha et eget vinter/uteaktivitets arrangement som ikke har tilknytning til årsmøtet. Det foreslås å ha årsmøte på Evenes med sikkerhetskurs/nødsituasjon kurs. Der det kan være tema som fly sikkerhet, førstehjelp, psykososial førstehjelp. Vi kan også for eksempel spise utendørs og ha goalball som aktivitet på kveldstid.

Vedtak: Tanita, Synne og Katrin sitter i arrangementskomiteen til årsmøtet.

Sak 50.20 Neste styremøte

08.oktober 2020. Klokken 18:00

Møteslutt 19:05

Synne Sandtrøen   
Referent